Douglas Slocombe

Douglas Slocombe (10. helmikuuta 1913 Lontoo – 22. helmikuuta 2016 Lontoo) oli brittiläinen elokuvaaja. Kirjeenvaihtaja isän myötä Slocombe kasvoi Pariisissa täysi-ikäiseksi asti. Siellä hän lapsena innostui valokuvaamisesta ja nuorena hän työskenteli lehti- ja mainoskuvaajana. Vuonna 1939 Slocombe oli kuvaamassa yltyviä juutalaisvainoja Saksalle kuuluneessa Danzigissa (myöh. Gdansk). Amerikkalainen dokumentaristi Herbert Kline pestasi hänet avustamaan elokuvansa Lights Out in Europe kuvaamisessa. Tähän tehtävään hän sai yhden päivän koulutuksen elokuvaamisesta ja se on ainoa opetus minkä hän koskaan sai elokuvaamisesta. Slocombe oli kuvaamassa saksalaisten hyökkäystä Varsovaan 1.syyskuuta 1939. Sen jälkeen Kline ja Slocombe pakenivat Puolasta henkensä kaupalla. Britanniaan palattuaan Slocombe toimi Britannian informaatioministeriön elokuvaajana. Sodan jälkeen Slocombe pääsi kuvaamaan näytelmäelokuvia Ealing-studiolle. Studiolla kuvattiin aikansa brittikomedioiden klassikoita. Hänen töitään ovat muiden muassa James Bond -elokuva Älä kieltäydy kahdesti (1983), kolme Indiana Jones -elokuvaa vuosilta 1981–1989, Nijinsky (1980), Muistojeni Julia (1977) ja Tädin kanssa maailmalla (1973). Slocombe voitti kolme Bafta-palkintoa ja oli lukuisia kertoja ehdokkaana. Hän oli lisäksi kolminkertainen ehdokas Oscar-palkinnon saajaksi. Hän oli tuomariston jäsen Cannesin elokuvajuhlilla vuonna 1981. == Palkinnot == * Parhaan musta-valkokuvauksen Bafta 1964 Palvelija (The Servant) * Parhaan kuvauksen Bafta 1975 Kultahattu (The Great Gatsby) * Parhaan kuvauksen Bafta 1979 Muistojeni Julia (Julia) * Bafta Special Award for Craft 1993 Douglas Slocombe === Oscar-ehdokkuudet === * Parhaan kuvauksen Oscar-ehdokkuus 1972 Tädin kanssa maailmalla (Travels with My Aunt, 1972) * Parhaan kuvauksen Oscar-ehdokkuus 1977 Muistojeni Julia (Julia, 1977) * Parhaan kuvauksen Oscar- ehdokkuus 1981 Kadonneen aarteen metsästäjät (Raiders of the Lost Ark, 1981) == Valikoitu filmografia == * Kruunupäitä ja hyviä sydämiä (Kind Hearts and Coronets, 1949) * Varastin miljoonan (The Lavender Hill Mob, 1951) * Elämä alkaa huomenna (Mandy, 1952) * Polttomerkki (The Mark, 1961) * Pelon tunne (Taste of Fear, 1961) * Palvelija (The Servant, 1963) * Kuolleen miehen salaisuus (The Third Secret, 1964) * Kunnian kotkat (The Blue Max, 1966) * Ryöstö yöpikajunassa (Robbery, 1967) * Vampyyrintappajat - anteeksi, hampaanne ovat niskassani (Dance of the Vampires, 1967) (myös nimellä The Fearless Vampire Killers) * Murphyn sota (Murphy's War, 1971) * Tädin kanssa maailmalla (Travels with My Aunt, 1972) * Jesus Christ superstar (Jesus Christ superstar, 1973) * Kultahattu (The Great Gatsby, 1974) * Rollerball (Rollerball, 1975) * Muistojeni Julia (Julia, 1977) * Karavaani (Caravans, 1978) * Kadonneen aarteen metsästäjät (Raiders of the Lost Ark, 1981) * Älä kieltäydy kahdesti ( Never Say Never Again, 1983) * Indiana Jones ja tuomion temppeli (Indiana Jones and the Temple of Doom, 1984) * Indiana Jones ja viimeinen ristiretki (Indiana Jones and the Last Crusade, 1989) ==Lähteet== ==Aiheesta muualla== *Douglas Slocomben muistokirjoitus Helsingin Sanomissa *Douglas Slocombe Internet Movie Databasessa *Douglas Slocombe Elonetissä Luokka:Brittiläiset elokuvaajat Luokka:Vuonna 1913 syntyneet Luokka:Vuonna 2016 kuolleet Luokka:Yli satavuotiaiksi eläneet brittiläiset‎